აკაზმები - ვიკიპედია

# აკაზმები

### ვიკიპედიიდან

აკაზმები, ვერტიკალური საქსოვი დაზგა თუშეთში (ფშავ-ხევსურული ყდანი). განეკუთვნება ქართული ხალხური ბეჭ-საშევრიანი საქსოვი დაზგების ჯგუფს. შედგება ორი მაღალი სვეტისა (აკაზმა) და მათ "თვლებში" განივად ჩასმული ორი უძრავი ლილვისაგან, რომლებზეც ქსელი (თხროლი) დაგებული ვერტიკალურად. აკაზმების საქსოვი მოწყობილობის მთავარი ნაწილებია: საშევარი (ქსლის გამყოფი უძრავი დგიმი), ბეჭი (მისაქსლის ჩასაბრჭდი ხელსაწყო) და ცხემლა (მაქო). აკაზმებზე სხვადასხვა ტექნიკით (ცალწვერი, ორმაგი ანუ სადიაცო, წაღმაუკუღმა და სხვა) ქსოვდნენ უმთავრესად მთის მაუდს - ტოლს, აგრეთვე სახიან ქსოვილებს (ფარდაგი, ხურჯინი, საფენები და სხვა), რომლებსაც ამკობდა ტრადიციული ორნამენტი. თუშურ სახლში აკაზმების გასამართავად გამოყოფილი იყო ცალკე ადგილი - საქსლური.

Retrieved from "http://ka.wikipedia.org../../../%E1%83%90/%E1%83%99/%E1%83%90/%E1%83%90%E1%83%99%E1%83%90%E1%83%96%E1%83%9B%E1%83%94%E1%83%91%E1%83%98.html"

##### Views

- სტატია
- განხილვა
- მიმდინარე შესწორება

##### ძიება